laion/Wikipedia-Exotic huggingface dataset:
נמל התעופה הבין-לאומי המלכה ביאטריקס

נמל התעופה הבין-לאומי המלכה ביאטריקס הוא נמל התעופה של האי ארובה באיים הקריביים. בשנת 2012 עברו בו 2,120,578 נוסעים במסגרת 20,542 תנועות מטוסים.[דרוש מקור] הנמל נפתח בשנת 1935 בקרבת העיר אורנייסטאד, בירת האי, בסמוך לחופו הדרום-מערבי. במהלך מלחמת העולם השנייה פעלו מהנמל מטוסים צבאיים אמריקאים מחיל האוויר השישי, אשר הגנו על תנועת האוניות בים הקריבי ועל אזור תעלת פנמה מפני התקפות של צוללות גרמניות. בשנת 1964 הסתיימו בנמל עבודות נרחבות שנערכו לשם הכשרתו לקליטת מטוסי סילון, לרבות הארכת מסלול הטיסה. בשנת 1972 נפתח בו הטרמינל הבינלאומי הנוכחי, אשר שופץ והורחב בסוף שנות התשעים. בשנות השבעים נקרא הנמל על שם הנסיכה ביאטריקס והוא קיבל את שמו הנוכחי לאחר הכתרתה כמלכת הולנד בשנת 1980. בנמל פועלים כיום שני טרמינלים ומסלול טיסה אחד. הטרמינל העיקרי נמצא בצפונו של שדה התעופה. במרכזו ממוקם אגף הנוסעים הנכנסים ומשני צדדיו ממוקמים אגפי הנוסעים היוצאים - האחד לטיסות אל ארצות הברית והשני לטיסות ליעדים אחרים. בטרמינל זה שמונה שערי עלייה למטוס. טרמינל לטיסות פרטיות, שנפתח ב-2007, ממוקם בחלקו הדרומי של הנמל. בנמל פועלות כיום (2017) כשלושים חברות תעופה. הן טסות לכ-15 יעדים בארצות הברית (בחוף המזרחי וכן בטקסס ושיקגו), ליעדים בקנדה, באיים הקריביים, בוונצואלה, פרו ופנמה וכן ליעדים באירופה - בבריטניה ושוודיה (בטיסות עונתיות) ובהולנד. הקווים העמוסים ביותר מהנמל ואליו הם ליעדים בארצות הברית. מדיה וקבצים בנושא נמל התעופה הבינלאומי המלכה ביאטריקס בוויקישיתוף אתר האינטרנט הרשמי של נמל התעופה הבין-לאומי המלכה ביאטריקס היסטוריה של נמל התעופה, באתר הנמל
3DNow!

3DNow!‎ היא הרחבת פקודות מעבד אשר פותחה על ידי חברת AMD כשיפור של ה-MMX של חברת אינטל. הרחבה זו מוסיפה יכולות עיבוד נקודה צפה (Floating Point) בנוסף ליכולות המספרים השלמים (Integers) של ה-MMX. הרחבה זו נועדה לאפשר למעבדי AMD להתמודד טוב יותר עם חישובי וקטורים עבור יישומים מבוססי גרפיקה. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
משחקי השף: אוטו אוכל

משחקי השף: אוטו אוכל היא תוכנית בת של תוכנית המציאות "משחקי השף". התוכנית שודרה במסגרת שידורי רשת בערוץ 2, מ-9 במרץ 2017 ועד 6 במאי 2017. מ-19 בנובמבר 2023 ועד 30 בדצמבר 2023 שודרה ברשת 13, בעקבות מלחמת חרבות ברזל, עונה בשם "אוטו אוכל - צו 8", בהנחיית אסף גרניט ורותי רוסו. מ-22 בינואר 2024 ועד 13 במרץ 2024 שודרו שתי עונות בשם "אוטו אוכל VIP", גם כן בהנחיית גרניט ורוסו. שלושת השפים מתחרים יחדיו בשמונה פרקים על הטעם הישראלי בכל יישוב עירוני. עם תקציב של 2,000 ש"ח עבור כל שף בכל פרק, עם שעה אחת של קניות מצרכים ורק שעה וחצי להכנת 60 מנות. כל מה שאתם צריכים לדעת לקראת משחקי השף אוטו אוכל באתר רשת איך עושים אוטו אוכל? מאחורי הקלעים של הפקת התוכנית באתר רשת
מזכיר המדינה לענייני סחר בין-לאומי

מזכיר המדינה לענייני סחר בין־לאומי (באנגלית: Her Majesty's Principal Secretary of State for International Trade) הוא השר העומד בראש משרד הסחר הבריטי. מזכיר הסחר הוא חבר בקבינט ממשלת בריטניה ובממשלת בריטניה ככלל. מזכיר הסחר אחראי על משרד הסחר הבין־לאומי, אשר מסדיר מחדש הסכמי סחר בין־לאומיים של בריטניה עם מדינות אחרות. המשרה נוסדה על ידי ראש הממשלה תרזה מיי, זמן קצר לאחר מכן היא פתחה את המשרד באופן רשמי ב־13 ביולי 2016. התפקיד נוסד לאחר משאל העם בנוגע להשארות בריטניה באיחוד האירופי ביוני 2016 בו החליטו אזרחי בריטניה לעזוב את האיחוד האירופי. עזיבתה של בריטניה מהאיחוד האירופי תדרוש הסכמי סחר חדשים והסדר חדש של המדיניות המסחרית של הממלכה המאוחדת, וכדי לטפל בשינויים נפתח משרד זה. מזכיר המדינה לענייני סחר בין־לאומי הראשון היה ליאם פוקס, אשר מונה ב־13 ביולי 2016. מזכיר המדינה מחזיקה גם בתואר נשיא מועצת המסחר (אנ'). מקרא:   המפלגה השמרנית פוליטיקה של בריטניה אתר האינטרנט הרשמי של משרד הסחר הבינלאומי (באנגלית) Liam Fox is the new Secretary of State for International Trade
וינסטון סיילם

וינסטון סיילם (באנגלית: Winston-Salem) היא העיר החמישית בגודלה בקרוליינה הצפונית שבארצות הברית. העיר היא למעשה איחוד (שהתרחש בשנת 1913) של שתי ערים: וינסטון וסיילם. ההתיישבות החלה באזור סיילם בנובמבר 1753. העיר עצמה הוקמה בשנת 1866 והשם "סיילם" נבחר. מקורו של השם הוא במילה העברית "שלום". בשנת 1849 הוקמה מצפון לסיילם העיר וינסטון. החל משנת 1868 התפתחה תעשיית טבק בעיר, ובשנת 1880 פעלו בעיר כ-40 מפעלי טבק. באותה השנה משרד הדואר האמריקאי החל להתייחס אל שתי העיירות כמקום אחד. לאחר משאל בשתי הערים שהתרחש בשנת 1913, שתי הערים אוחדו. הגוף המנהל של העיר הוא מועצת העיר, שבה חברים שמונה נציגים הנבחרים מדי ארבע שנים בחודש נובמבר. הבחירות למועצה ולראשות העיר מתרחשות באותו היום. ראש העיר נבחר על ידי כלל העיר, ושמונת חברי המועצה נבחרים על פי שמונה אזורי בחירה. נכון לשנת 2017, ראש העירייה הוא אלן ג'וינס, אשר מכהן משנת 2001, וכהונתו היא הארוכה ביותר בתולדות העיר. אוכלוסיית העיר צמחה בכ-23% בשנים 2000–2010. 53% מתושבי העיר הם נשים, ו-27.8% מהחברות בעיר נמצאות בבעלות נשים. הגיל החציוני הוא 35 שנים. 24.6% מהאוכלוסייה הם מתחת לגיל 18 שנים, ו-12.5% מכלל האוכלוסייה הם בני 65 שנים ומעלה. ההכנסה החציונית למשק בית בעיר הוא 41,228$. 20.6% מהאוכלוסייה ו-15.7% מכלל המשפחות מתחת לקו העוני. 26.2% מתוך כלל האוכלוסייה, 31.6% מתחת לגיל 18 ו-8.2% מבני 65 ומעלה חיים מתחת לקו העוני. וינסטון סיילם היא העיר הדתית ביותר במדינה, כאשר 54.14% מתושבי העיר מגדירים עצמם כדתיים. הנצרות היא הדת הדומיננטית. שכיחות הדתות היא: בפטיזם - 15.77% מתודיזם - 12.79% נצרות קתולית - 4.39% פנטקוסטליזם - 2.97% פרסביטריאניזם - 2.59% לותרניזם - 0.96% מורמונים - 0.90% זרמים נוצריים אחרים - 11.93% זרמים שאינם נוצריים: אסלאם (0.43%), יהדות (0.2%). מולדובה אונגני, מולדובה גאנה קומאסי, גאנה (מ־2001) הרפובליקה העממית של סין שאנגחאי, הרפובליקה העממית של סין איי בהאמה נסאו, איי בהאמה ליבריה ביוקנן, ליבריה מדיה וקבצים בנושא וינסטון סיילם בוויקישיתוף אתר האינטרנט הרשמי של וינסטון סיילם (באנגלית) וינסטון סיילם, ברשת החברתית אקס (טוויטר) וינסטון סיילם, באתר אנציקלופדיה בריטניקה (באנגלית) סיילם - 1766, וינסטון - 1849; איחוד - 1913
די קסטרו

די קסטרו (פירושו: "מהביצור") הוא שם משפחה יהודי ספרדי שמקורו בפורטוגל. האם התכוונתם ל... יצחק אורוביו די קסטרו – רופא יהודי יליד פורטוגל, מצאצאי אנוסים, ששב ליהדות וחי בספרד. קסטרו
O.Torvald

O.Torvald (באוקראינית: Оторвальд) היא להקת רוק אוקראינית. היא הוקמה בשנת 2005, בפולטבה, אוקראינה. אלבום הבכורה שלהם, O.Torvald, הוקלט בשנת 2008. O.Torvald. הם ייצגו את אוקראינה באירוויזיון 2017 עם השיר "Time". ייבהן האליץ' — שירה, גיטרה (2005–הווה) דניס מיז'יוק – גיטרה, קולות רקע (2005–הווה) אולקסדנר סולוחה — תופים (2011–הווה) מיקיסטה וסילייב — בס (2014–הווה) מיקולה ראיידה — פסנתר, דיג'יי (2008–הווה) 2008 – O.Torvald 2011 – . В тобі (בתוכך) 2012 – Акустичний (אקוסטי) 2012 – Використовуй нас EP (השתמש בנו EP) 2012 – Примат (פרימט) 2014 – Ти Є (אתה) 2016 – #нашiлюдивсюди (#האנשיםשלנובכלמקום) מדיה וקבצים בנושא O.Torvald בוויקישיתוף אתר האינטרנט הרשמי של O.Torvald (באוקראינית) O.Torvald, ברשת החברתית פייסבוק O.Torvald, ברשת החברתית אקס (טוויטר) O.Torvald, ברשת החברתית אינסטגרם O.Torvald, ברשת החברתית VK O.Torvald, סרטונים בערוץ היוטיוב O.Torvald, באתר ספוטיפיי O.Torvald, באתר סאונדקלאוד (באנגלית) O.Torvald, באתר Last.fm (באנגלית) O.Torvald, באתר MusicBrainz (באנגלית) O.Torvald, באתר דיזר O.Torvald, באתר Discogs (באנגלית) Vasilyev, Mikhail (25 בפברואר 2017). "UKRAINE: O.TORVALD WILL SING "TIME" AT EUROVISION 2017". wiwibloggs.com. Wiwibloggs. {{cite web}}: (עזרה)
צ'נדלר (אריזונה)

צ'נדלר ׁ(באנגלית: Chandler) היא עיר במחוז מריקופה, אריזונה, ארצות הברית, והיא מהווה למעשה פרוור של עיר הבירה של אריזונה, פיניקס. על פי לשכת מפקד האוכלוסין של ארצות הברית, בעיר גרו ביולי 2015 כ-260,000 בני אדם. העיר היא הרביעית בגודלה באריזונה, וה-76 בכל ארצות הברית. בשנת 1891, ד"ר אלכסנדר ג'ון צ'נדלר, הווטרינר הראשון בטריטורית אריזונה, התיישב בחווה בדרום העיר מסה (שכיום גובלת בצפון העיר), ולמד הנדסת השקיה. עד שנת 1900 צ'נדלר רכש כ-18,000 דונם (73 קמ"ר) והחל לתכנן תוכניות על מנת ליישב את האזור. בשנת 1912 העיר הוקמה באופן רשמי ומעשי. הכלכלה המקומית עברה בהצלחה את המשבר הכלכלי העולמי בשנת 1929. הקמתו של בסיס חיל האוויר ליד העיר בשנת 1941 הוביל לגידול מסוים באוכלוסייה. בשנת 1950 גרו בעיר כ-3,800 בני אדם. בשנת 1980 כבר גרו בעיר כ-30,000 תושבים. הנהגת העיר מורכבת מראש העיר, סגנו ומועצה בת חמישה חברים. סגן ראש העיר נבחר מבין המועצה ועל ידה. מדיה וקבצים בנושא צ'נדלר בוויקישיתוף אתר האינטרנט הרשמי של צ'נדלר (באנגלית) צ'נדלר, באתר אנציקלופדיה בריטניקה (באנגלית) צ'נדלר, ברשת החברתית פייסבוק ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
ויקטוריה ואלברט (מיני-סדרה)

ויקטוריה ואלברט (באנגלית: Victoria & Albert) היא מיני-סדרה היסטורית בהפקה בריטית-אמריקאית. הסדרה מתמקדת בנישואיהם של המלכה ויקטוריה והנסיך אלברט. מככבים בה ויקטוריה המילטון בתפקיד ויקטוריה, ג'ונתן פירת' בתפקיד הנסיך אלברט ופיטר יוסטינוב בדמות המלך ויליאם הרביעי. את הסדרה ביים ג'ון ארמן. בבריטניה שודרה הסדרה ב-BBC בשני חלקים בני 100 דקות. הסדרה זמינה ב-DVD. הפרק הראשון מגולל את התבגרותה של ויקטוריה והפיכתה מנסיכה שמתעמרים בה למלכה שולטת. הפרק גם כולל את הרומן שלה עם אלברט, נסיך סקסה-קובורג-גותה ונישואיהם. הפרק השני מתאר את חייה של ויקטוריה מההריון הראשון שלה ועד מותו של אלברט, כולל חיי המשפחה שלהם, ותפקידו הציבורי של אלברט ההולך וגדל. כל פרק מתחיל ומסתיים בסצנה קצרה עם 'ויקטוריה הזקנה' בגיל 78. ויקטוריה המילטון – המלכה ויקטוריה ג'ונתן פירת' – הנסיך אלברט פיטר יוסטינוב – המלך ויליאם הרביעי דלנה קיד – המלכה אדלייד פנלופי וילטון – הדוכסית מקנט נייג'ל הות'ורן – לורד מלבורן דיאנה ריג – הברונית לצן ג'ון ווד – הדוכס מוולינגטון דייוויד סושה – ברון סטוקמר ג'ונתן ססיל – משרת פטריק מאלאהייד – סר ג'ון קונרוי ג'יימס קליס – ארנסט השני, דוכס סקסוניה-קובורג-גותה (אחיו של אלברט) ג'ונתן פרייס – לאופולד הראשון, מלך הבלגים קריספין רדמן – מר אנסון אלק מקוואן – סר רוברט פיל מייקל סיברי – הנרי פאג'ט, רוזן אוקסברידג' רייצ'ל פיקאפ – הנרייטה (הטי) סטנדיש קריספין בונהם-קרטר – פרדריק סטנדיש סיימון קוורטרמן – הנסיך מוויילס ריצ'רד בריירס – ג'וזף פקסטון קייט מייברלי – הנסיכה אליס ג'ויס רדמן – המלכה ויקטוריה הזקנה דונלד פיקרינג – ד"ר לוקוק "ויקטוריה ואלברט", במסד הנתונים הקולנועיים IMDb (באנגלית) "ויקטוריה ואלברט", באתר נטפליקס "ויקטוריה ואלברט", באתר Rotten Tomatoes (באנגלית) "ויקטוריה ואלברט", במסד הנתונים הקולנועיים KinoPoisk (ברוסית) Victoria & Albert (2001)
בית הקברות חסד של אמת

בית הקברות חסד של אמת הוא בית קברות יהודי בעיר סנט לואיס במדינת מיזורי שבארצות הברית. בית הקברות, השוכן בעיר יוניברסיטי סיטי, נפתח בשנת 1893 על ידי אנשי הקהילה האורתודוקסית חסד של אמת, שנוסדה על ידי מהגרים יהודים מרוסיה (נוסדה ב-1888, התפרקה ב-1996). תחילה עמד שטחו על כשישה דונם וב-1926 הורחב בכ-77 דונם נוספים. ב-2019 היו קבורים בו כ-13,500 איש. ב-1967 הקימה הקהילה בית קברות נוסף ונפרד בעיר צ'סטרפילד במערבה של סנט לואיס. בלילה שבין 19 ל-20 בפברואר 2017 חולל בית הקברות במה שנראה כאקט ונדליזם אנטישמי, כאשר כ-170 עד 200 מצבות בו הופלו ממקום עומדן. בית הקברות באתר Find a Grave Jim Slater, ‏Dozens of headstones toppled at Jewish cemetery in Missouri, באתר ABC News, ‏21 בפברואר 2017 Abby Hamblin, ‏Muslim Americans raise funds to repair Jewish cemetery, באתר The San Diego Union-Tribune, ‏21 בפברואר 2017 איתמר אייכנר, עם כפפות ומגרפה: סגן נשיא ארה"ב מנקה את בית הקברות היהודי שהושחת, באתר ynet, 23 בפברואר 2017
טיינג'ין טיינהאי

טיינג'ין טיינהאי (בסינית: 天津天海足球俱乐部; באנגלית: Tianjin Tianhai) הוא מועדון כדורגל מטיינג'ין שבסין. המועדון הוקם בשנת 2006 ומשחק באצטדיון מרכז הספורט האולימפי טיינג'ין. נכון לשנת 2019 המועדון משחק בליגת העל הסינית, לאחר שעלה מליגת המשנה בשנת 2016. בשנת 2017 צורפו למועדון שחקנים, כגון: אקסל ויטסל, שחקנה של נבחרת בלגיה ואלכסנדר פאטו. המועדון נחשב למועדון עשיר מאוד. בעונת 2018, העונה היחידה שבה המועדון השתתף בליגת האלופות האסיאתית, הקבוצה הגיעה לרבע הגמר, אך הפסידה בו לקאשימה אנטלרס(אנ') היפנית. בדצמבר 2018 הואשמו בעלי קבוצת "קואנג'יאן" בשימוש רב-פרסומי לא חוקי בשם, ובינואר 2019 הגיעה הקבוצה לסכם עם ההתאחדות לכדורגל בסין על שינוי שם הקבוצה ל"טיינג'ין טיינהאי". מפתח אתר האינטרנט הרשמי של טיינג'ין טיינהאי פרופיל, באתר Transfermarkt פרופיל, באתר FootballDatabase.eu
דפני קין

דפני מריה קין פרננדס (באנגלית ובספרדית: Dafne María Keen Fernández; נולדה ב-5 בינואר 2005) היא שחקנית בריטית-ספרדייה, הידועה בעיקר בזכות גילום דמותה של אנה (אנני) קרוז אוליבר בסדרת הטלוויזיה "הפליטים" (אנ'), ודמות המוטאנטית לורה קיני בסרט "לוגאן - וולברין" משנת 2017. קיני נולדה במדריד בירת ספרד, בתם של השחקן הבריטי ויל קין, ומריה פרננדס אצ'ה, שחקנית, במאית תיאטרון ותסריטאית ספרדייה. אבי סבה מצד אביה היה אדוארד קרזון, הרוזן השישי לבית האו. הופעת הבכורה של קין היה בשנת 2014, לצד אביה ויל בסדרה הספרדית-בריטית "הפליטים", שם היא גילמה את אנני קרוז אוליבר. קין כיכבה ב-2017 בסרט האמריקאי "לוגאן", לצד יו ג'קמן, בתפקיד המוטאנטית לורה קיני. לאחר מכן ביולי 2024, בסרט דדפול & וולברין, שבה לגמל את הדמות של לורה/X-23. מדיה וקבצים בנושא דפני קין בוויקישיתוף דפני קין, ברשת החברתית פייסבוק דפני קין, ברשת החברתית אקס (טוויטר) דפני קין, ברשת החברתית אינסטגרם דפני קין, במסד הנתונים הקולנועיים IMDb (באנגלית) דפני קין, באתר Rotten Tomatoes (באנגלית) דפני קין, באתר Metacritic (באנגלית) "Logan's Dafne Keen: cutting her teeth – and claws – on the big screen as X-23". הגרדיאן. נבדק ב-4 במרץ 2017. {{cite news}}: (עזרה) Levine, Daniel S. (20 באוקטובר 2016). "Dafne Keen as X-23: 5 Fast Facts You Need to Know". Heavy.com. נבדק ב-24 באוקטובר 2016. {{cite news}}: (עזרה) "'Logan' Image Teases Dafne Keen as Mutant X-23". אנטרטיינמנט ויקלי. 23 באוקטובר 2016. נבדק ב-24 באוקטובר 2016. {{cite news}}: (עזרה) "Latest Image From LOGAN Introduces Us To Dafne Keen's Laura/X-23". 23 באוקטובר 2016. נבדק ב-24 באוקטובר 2016. {{cite news}}: (עזרה)
אהרון שיינמן

אהרון ל. שיינמן (ברוסית: Арон Львович Шейнман; דצמבר 1885 - 22 מאי 1944) - מהפכן בולשביקי יהודי ששימש כיושב ראש הראשון של הבנק המרכזי של רוסיה הסובייטית, גוסבנק. שימש במגוון תפקידים פיננסיים בזמן היווסדה של ברית המועצות, בסקנדינביה ורוסיה הסובייטית ופעמים כיושב ראש של הבנק המרכזי. פעם ראשונה (1921–1924) ולאחר שנתיים שימש שוב בתפקיד (1926-1929). אהרון שיינמן נולד בסובאלק עיר באימפריה הרוסית (כיום עיר בפולין), למשפחת סוחר יהודית כבן הקטן למשפחה בת 13 ילדים (12 אחיות). בשנת 1903 סיים את לימודיו במכללה המסחרית והצטרף למפלגת הפועלים הסוציאל-דמוקרטית הרוסית. בין 1908 ל-1909 שירת בצבא הרוסי. עם שחרורו מהצבא שימש כפקיד עד למהפכה. לאחר מהפכת פברואר נבחר ליו"ר הדירקטוריון של העיר הלסינקי. ונספח כספי של הממשלה הסובייטית בסטוקהולם. יחד עם אולף אשרברג, בנקאי שוודי שהזדהה עם הסוציאליסטים, ייסד בנק. בינואר 1919, הוא גורש משוודיה יחד עם בולשביקים אחרים. כאשר חזר לברית המועצות מונה כחבר קומיסריאט המזון של הרפובליקה הסובייטית הפדרטיבית הסוציאליסטית הרוסית, ושנה לאחר מכן - סגן הקומיסר עממי למסחר ותעשייה. ביוני 1920 שימש כחבר בוועד העממי לסחר חוץ. ב 4 באוקטובר 1921 הוצא צו על הקמת הבנק המרכזי של רוסיה הסובייטית (РСФСР) כמה ימים לאחר מכן, מונה שיינמן ליו"ר הדירקטוריון של הבנק הממלכתי של רוסיה הסובייטית (מאז יולי 1923 - הבנק הממלכתי של ברית המועצות). בדצמבר 1924 הוא מונה לקומיסר העם של לסחר פנים. בשנת 1922, ביוזמתו של שיינמן בנק המדינה הוציא סידרה חדשה של 12 שטרות בעריכים מ 1 רובל ועד 10000 רובל, ומטבעות זהב. בנובמבר 1925, שיינמן הפך לסגן קומיסר החוץ לסחר פנים של ברית המועצות. וחודשיים לאחר מכן, חזר לתפקיד יו"ר הבנק הממלכתי ברית המועצות. שימש גם יו"ר אמטורג, חברה למסחר שעסקה בסחר חוץ של ברית המועצות עם ארצות הברית. לאחר תפקידו באמטרג עמד בראש הסניף הלונדוני של סוכנות הנסיעות הרשמית של ברית המועצות אינטוריסט, בין השנים 1937 ל 1939. בשנת 1939 הודח שיינמן מתפקידו וסירב לחזור למוסקבה, ולמעשה היה אחד מהעריקים הסובייטיים הראשונים, ולמרות זאת שמר על יחסים טובים עם ברית המועצות. יותר מאוחר באותה השנה קיבל אזרחות בריטית. הוא נפטר בלונדון ב-22 במאי 1944. שיינמן היה נשוי לאישה אוסטרלית בשם מריה פיגלבה אשר נפטרה ב 1970, והיה לו בן. רשימת יושבי הראש של הבנק המרכזי של ברית המועצות, באתר (הבנק המרכזי של רוסיה) מנהלים בכירים של הבנק הממלכתי של ברית המועצות (http://www.cbr.ru/Eng/today/?PrtId=gbsssr) :Jewish Telegraphic Agency December 21, 1924 - Scheinman Appointed Trade Commissar in Russia The National Archives, Kew: Reference: KV 2/1978 Шейнман Арон Львович: http://www.pseudology.org/Bank/Sheinman_AL.htm
מוסר כפול

מוסר כפול (או סטנדרט כפול) הוא יישום של גישות מוסריות שונות בשני מקרים דומים. במקרים של מוסר כפול מקובל (בקרב החברה, בקרב גוף מסוים או על ידי יחיד) שמילים, ביטויים, נורמות החברתיות, או הכללות מיושמים על ידי (או כלפי) קבוצה אחת של אנשים, אך לא מקובלים ואף נחשבים לטאבו כאשר הם מיושמים על ידי (או כלפי) קבוצה אחרת. השוני בין הקבוצות יכול להיות בגיל, באתניות, בגזע, בדת, במגדר וכו'. ישנם מקרים שבהם יישום של גישות מוסריות שונות במקרים שנראים דומים אינו מצביע בהכרח על מוסר כפול. לעיתים המקרים לגביהם מיושמת גישה מוסרית שונה רק נראים דומים, אך למעשה הם שונים ובחינה מדוקדקת של הנסיבות עשויה לגלות שהמצבים נבדלים זה מזה (למשל במציאות הפיזית או בחובה המוסרית). מוסר כפול נתפס כדבר שלילי, כיוון שהוא מצביע בדרך כלל על קיומה של צביעות, הטיה או התנהגות לא צודקת. יישום מדיניות מוסר כפול נחשב להפרת הזכות לשוויון. מוסר כפול במיניות מתייחס לשיפוט שונה ביחס להתנהגות מינית של גברים ונשים. באופן מסורתי, הגישה היא שגברים אמורים ליזום יחסי מין ונשים תפקידן הוא רק להסכים או לסרב. דוגמאות למוסר כפול במיניות: כינוי הגנאי "שרמוטה" מייצג את השיפוט לחומרה של נשים המקיימות יחסי מין עם בני ובנות זוג רבים בניגוד לגברים. קידום הצורך של נערות, אך לא נערים, להימנע ממגע מיני לפני הנישואין. הטענה לפיה נשים שמתלבשות באופן חושפני אשמות בכך שהן מוטרדות מינית או הופכות לקרבנות של אלימות מינית[דרושה הבהרה]. מצב שבו לקבוצות שונות בעלות זכויות משפטיות שוות ניתנות דרגות שונות של הגנה או ייצוג משפטיים מהווה סטנדרט כפול. סטנדרטים כפולים כאלה נתפסים כלא מוצדקים, משום שהם מפרים עיקרון משותף של פסיקה משפטית מודרנית - שכל הצדדים שווים בפני החוק. על פי עיקרון זה, שופטים אמורים להיות חסרי פניות, ועליהם ליישם את אותן אמות מידה על כל האנשים, ללא קשר להטיות הסובייקטיביות או ההעדפות שלהם לגבי מעמד חברתי, דרגה, מוצא אתני, מגדר, נטייה מינית, דת, גיל או הבחנות אחרות. מה שמותר ליופיטר אסור לשור גזענות הפוכה Ronny A. Shtarkshall, Sara Carmel, Dena Jaffe-Hirschfield, Anna Woloski-Wruble, Sexual Milestones and Factors Associated with Coitus Initiation Among Israeli High School Students, Archives of Sexual Behavior 38, 2008-12-18, עמ' 591–604 doi: 10.1007/s10508-008-9418-x Liza Berdychevsky, Yaniv Poria, Natan Uriely, Sexual behavior in women's tourist experiences: Motivations, behaviors, and meanings, Tourism Management 35, 2013-4, עמ' 144–155 doi: 10.1016/j.tourman.2012.06.011 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
טופלו (מיסיסיפי)

טופלו (באנגלית: Tupelo) היא עיר במדינת מיסיסיפי בארצות הברית, העיר הגדולה ביותר של מחוז לי ובירתו. היא העיר השביעית במספר התושבים בין ערי מדינת מיסיסיפי. טופלו שוכנת בקצה המערבי של האזור הקרוי "צפון-מזרח מיסיסיפי", בין ממפיס בטנסי וברמינגהאם באלבמה. דרכה עובר כביש בין-מדינתי 22. לפי מפקד האוכלוסין של ארצות הברית משנת 2010, מספר תושביה היה 34,546. "האזור המיקרופוליטני הסטטיסטי טופלו", הכולל את המחוזות לי, פונטוטוק ואיטאוומה, מונה 139,671 תושבים. טופלו הייתה העיר הראשונה שזכתה לרשת חשמל במסגרת תוכניתו של הנשיא פרנקלין רוזוולט לעבודות התשתית של רשות עמק טנסי בימי השפל הגדול. העיר היא מקום הולדתו של הזמר אלביס פרסלי. השטח שעליו נבנתה העיר אוכלס מאות שנים על ידי שבטים אינדיאניים ילידים דוברי שפות מוסקוג'יות (או "קריק"), בני צ'יקאסו ובני צ'וקטו. עד שנת 1830 הם גורשו ממקום מולדתם על ידי המתיישבים הלבנים. ב-26 במאי 1736 התנהל באזור קרב אקיה, בין הבריטים ובני בריתם בני צ'יקאסו, לבין צרפתים ובני בריתם מבני צוק'טו. המקום נחצה על ידי דרך נאצ'ז, העוברת בין היערות ושימשה בעבר את האינדיאנים ובמאה ה-18 חיברה את חופי מפרץ מיסיסיפי עם גדות קמברלנד. קדם לעיר הנוכחית יישוב קטן מסחרי בשם גאם פונד (Gum Pond, "ביצת הגומי"), שהוקם על ידי האנגלים. טופלו קיבלה מעמד של עיר בשנת 1870 ונקראה כך לפי העץ המקומי טופלו-אוגצ'ה (Nyssa aquatica), מין השייך למשפחה Nyssaceae. באותה שנה מנתה העיר 618 תושבים. בימי מלחמת האזרחים האמריקנית, ביולי 1864 התחולל במקום קרב טופלו שבו ניצח צבא האיחוד בפיקוד הגנרל אנדרו ג'קסון סמית' את כוחות הקונפדרציה תחת פיקודו של נייתן בדפורד פורסט. אחרי מלחמה קו רכבות הביא לטופלו רווחה וצמיחה. בשנת 1936 הוכה היישוב על ידי טורנדו, אחד הקטלניים ביותר בתולדות ארצות הברית. הסופה הרסה 48 בניינים ציבוריים ומעל 200 בתים, הרגה 216 בני אדם וגרמה לפציעתם של עוד 700. מכיוון שבאותם הימים לא נהגו לרשום גם את הפגיעות באוכלוסייה השחורה, יש סבורים שהאבדות היו עוד יותר קשות. הסופה הכתה באישון לילה והחריבה אזורי מגורים רחבים בצפון העיר. הזמר אלביס פרסלי שהיה אז תינוק נמנה עם הניצולים. לפי המפקד משנת 2010 העיר מנתה 35,456 תושבים, 13,602 משקי בית, ו-8,965 משפחות שגרו בה. ההרכב האתני-גזעי היה כדלהלן: 58.7% "לבנים", 36.8% אפרו-אמריקאים, 0.1% ילידים אמריקאים, 1% "אסיאתיים", 0.01% בני איים מן האוקיינוס השקט, 2% "מגזעים אחרים", 1.4% "בני כלאים". 3.5% היו "היספניים" מגזעים שונים. המרכז האקווטי (Tupelo Aquatic Center) לספורט ובילוי בית הולדתו של אלביס פרסלי - במזרח העיר המוזיאון להיסטוריה של הקהילה - ע"ש אורן דאן (Oren Dunn City Museum) מוזיאון המכונית (Tupelo Automobile Museum) פארק התאואים וגן החיות (The Tupelo Buffalo Park and Zoo) 1985 - ניק קייב הקליט את הסינגל "טופלו" כהוקרה לאלביס פרסלי 1993 - ג'ון לי הוקר הלחין שיר על הטורנדו משנת 1936 בטופלו 2004 - אלטון ג'ון כתב "Porch Swing in Tupelo" 2004 - מרק נופלר כתב את השיר "Back to Tupelo" (בחזרה לטופלו) השיר של ואן מוריסון "Tupelo Honey" משנת 1971 משתמש בדימוי של הדבש מעץ ה־Tupelo. הפסטיבל השנתי אלביס מדיה וקבצים בנושא טופלו בוויקישיתוף אתר האינטרנט הרשמי של טופלו (באנגלית) אתר חדשות מטופלו טופלו, באתר אנציקלופדיה בריטניקה (באנגלית) אטרקציות בעיר באתר הרשמי
ראיין סידני

ראיין סידני (אנגלית: Ryan Sidney; נולד ב-25 במאי 1982) הוא כדורסלן עבר אמריקאי ששיחק בעמדת הקלע, גובהו 1.88 מטר. סידני שיחק בעבור בוסטון קולג' מהדויז׳ן 1 ממחוז הביג איסט בשנים 2000–2003, בהן ביסס את עצמו כשחקן השישי של הקבוצה. המכללה עלתה בימיו על הגל: מהמקום האחרון במחוז למקום הראשון עם שיאי יחס ניצחונות-הפסדים והזכייה בו פעמיים, תוך כדי השתתפויות בליגת ה-NCAA. באחד האימונים שבר את הלסת שלו ועלה לשחק חודשיים עם קיבוע ללסת. בעונה השלישית והאחרונה שלו בקבוצה נולד בנו הבכור ובנוסף הסתבך משמעתית כאשר אנדרו ברייאנט, חברו לקבוצה וחברו הטוב ביותר במכללה, הוחזק בן ערובה במעונות רובנשטיין של המכללה בידי אדם חמוש ממכללה אחרת, סידני טוען ששמע זאת מאדם שעלה אליו לחדר במעונות וחש לעזרת חברו שהוחזק בדירה כמה קומות מתחתיו אך הרשויות עצרו את שלושתם וכתוצאה מכך התקיים משפט שבו יצא סידני זכאי אך לא המשיך לעונה הרביעית בקבוצה, הוא טען כי עזיבתו נובעת ״מסיבות אישיות״ בהודעה לתקשורת. כתוצאה מהמקרה סיכוייו להיבחר בדראפט ה-NBA צנחו משמעותית, הוא בחר לסיים את התואר וקריירת המכללות שלו באוניברסיטת צ׳ייני של פנסילבניה הקטנה מהדויז׳ן 2 בעונת 2003/2004 והוא אכן לא נבחר בדראפט 2004. הוא יצא לאירופה לשחק במרסין מהליגה הטורקית השנייה בעונת 2004/2005, הוא הוביל את הליגה הזו בנקודות עם 30.2 למשחק והיה מהגורמים הבולטים לעלייתה לליגה הטורקית הבכירה. לאחר עונה זו חתם במכבי ראשון לציון של גיא גודס בה היה שחקן מצטיין (נבחר לחמישיית ההגנה של העונה) וחביב האוהדים המקומיים והוביל את הקבוצה לפיינל פור בעונת 2005/2006. בעונה שלאחר מכן היה הזר היחיד שהמשיך בקבוצה שהשתתפה גם במסגרת היורוקאפ צ'לנג' של פיב״א אך תרומתו לא הייתה כשהייתה ובינואר 2007 שוחרר מהקבוצה. הוא סיים את העונה בליגה חצי מקצוענית בארצות הברית. בעונה שלאחר מכן שיחק בחוזים קצרי טווח בקבוצות מספרד ואיטליה וסיים את העונה והקריירה בקבוצת אליאגה פטקים הטורקית. בין 2008–2010 עבד כברמן לפי פרופיל הלינקדאין שלו. ב-2009 רואיין סידני לעיתון של בוסטון קולג׳ וסיפר את סיפורו ועל כך שהוא לא מתחרט על הקריירה המקצוענית בת 4 השנים שלו (״תראו לי עוד בן 27 שהספיק למלא שלושה דרכונים - כולל גיחות ברחבי המזרח התיכון, מצרים, דובאי ואיי יוון״) וכי הוא מאושר מהקריירה החדשה שלו כקבלן בניין ומחברת בנייה שהקים באן ארבור, מישיגן. ב-2010 שיחק בליגת חובבים של נורת'וויל, מישיגן עם קבוצת הצ'אמפס. פרופיל, באתר Sports-Reference [1] The Heights, Volume XC, Number 12 — 26 February 2009 — Boston College Newspapers, newspapers.bc.edu [2]
לובז

לובז (בפולנית: ‏Łobez‏Ⓘ‏, הגייה מדויקת: וובז) היא עיר בפולין הממוקמת בפומרניה המערבית. זוהי בירת מחוז לובז והאוכלוסייה בה עומדת על 10,409 תושבים (נכון לשנת 2015). השם "לובז" הוא תוצר של המילה "לובוזי" (łobuzie) מפולנית עתיקה שמשמעו שיחים. לובז מוזכרת לראשונה בשנת 1271 במסמך שלפיו אביר בשם בורקו היה בעליה. בשנת 1295 לובז קיבלה מעמד של עיר. לפני שנת 1945 העיר הייתה חלק מגרמניה. בעקבות לחצים מצד ברית המועצות, שטח העיר הועבר לרשות פולין בהסכם פוטסדאם. רוב תושבי העיר הגרמנים נמלטו ממנה או שהוצאו בכוח והוחלפו על ידי פולנים. פרק זה לוקה בחסר. אנא תרמו לוויקיפדיה והשלימו אותו. גרמניה אפינג, גרמניה (מ־1997) סרביה גוצ'ה, סרביה (מ־2010) ליטא קדאייני, ליטא (מ־2002) אסטוניה פייקוסה, אסטוניה (מ־2003) שוודיה סבלב, שוודיה (מ־2000) גרמניה ויק, גרמניה (מ־2008) רוסיה איסטרה, רוסיה (מ־2011) מדיה וקבצים בנושא לובז בוויקישיתוף אתר האינטרנט הרשמי של לובז "לובז", באתר השטעטל הווירטואלי ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.